hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Զինծառայողին հրաժարվում են զինհաշմանդամության կարգ տրամադրել | Forrights.am
Արցախյան պատերազմի մասնակից 46-ամյա Արտակ Հաթամյանն արդեն 5 տարի է պայքարում է ոտնաաահարված իրավունքների վերականգման համար։ Պաշտպանության նախարարությունը կտրուկ հրաժարվում է Հաթամյանին տրամադրել իրեն հասանելիք զինվորական հաշմանդամության կարգը և կենսաթոշակը․
Հաթամյանը զինվորական հաշմանդամության կենսաթոշակ ստանալու համար դիմումը գրում է միայն մի քանի ամիս անց՝ առողջական վիճակի մասամբ կայունացումից հետո; ՊՆ-ից պատասխանում են՝ չկա որևէ փաստաթուղթ, որը կհաստատի այն հանգամանքը, որ գանգուղեղային տրավման Հաթամյանը ստացել է մարտական գործողությունների ժամանակ, չհաշված համածառայակիցների կողմից տրված վկայությունները․
«Հիվանդությունը ձեռք բերելու, վնասվածք կամ խեղում ստանալու վերաբերյալ զորամասի հրամանատարի կողմից տեղեկանք չեմ կարող ներկայացնել, քանի որ իմ անմիջական հրամանատար Նորիկ Դանիելյանը դեռ 1993 թվականին ա զոհվել։ Ես էդքանն իրենց ասում են, շրջվում թե բա՝ վնասվածքի ու խեղման մասին վկաների ցուցմունքները հիմք չեն պատճառական կապը որոշելու համար»,- վրդովված նշում է Արտակը։
Հաթամյանի կողմից ներկայացվել է վկայագիր՝ հաստատված իր պաշտպանական շրջանի մի շարք պաշտոնյաների կողմից, ինչով հաստատվում է, որ 1992 թվականին ԼՂՀ Մարտակերտի շրջանի Վաղուհաս գյուղի պաշտպանության ժամանակ հակառակորդի կողմից արձակված հրթիռի պահին նա կորցրել է գիտակցությունը, ինչի հետևնքով առաջացել է կոնտուզիա։ Հենց այս փաստաթուղթն է զինհաշմանդամության կարգ ստանալու համար վկայակոչում Հաթամյանը, սակայն վարչական մարմինը մերժում է բոլոր դիմումները՝ «ձևական նկատառումներից ելնելով»․
«2014 թվականից ում ասես դիմեցի, ում ասես գրեցի, վերջում հասա դատարանների դուռը, խնդրելով, միջնորդելով, պահանջելով անվավեր ճանաչել Կենտրոնական ռազմաբժշկական հանձնաժողովի որոշումը և հաստատել, որ վնասվածքը ստացել եմ զինծառայության ժամանակ։ 5 տարվա մեջ ինչքան դատարան դիմեցի, մերժեցին։ Ասում են՝ ժամկետ եք բաց թողել, երկու ամսվա ընթացքում պետք ա բողոքարկեիք, բայց չեն ուզում հասկանալ, որ  ի վիճակի չեմ եղել, վատ եմ եղել»։
Զուգահեռ, նախկին զինծառայողը դիմել է նաև այն ժամանակ ՀՀ Պաշտպանության նախարար Սեյրան Օհանյանին, ՄԻՊ Կարեն Անդրեասյանին, սակայն, կրկին անօգուտ։ Կառույցները շարունակում են կրկնել, որ Հաթամյանի կողմից չեն ներկայացվել զորամասի հրամանատարի կողմից տրված տեղեկանքը՝ վնասվածքը ստանալու, և որևէ բժշկական հաստատության կողմից տրված եզրակացությունը՝ վիրավորումը ստանալու վերաբերյալ։
Բժիշկները Արտակին համոզում են դիմել և զինհաշմանդամության փոխարեն քաղաքացիական կենսաթոշակ ստանալ։ Սկզբում նրան 3-րդ կարգի հաշմանդամության կարգ է տրվում, հետագայում՝ առողջական վիճակի վատթարացման հետ պայմանավորված, իջեցնում են 2-րդ կարգ․
«Բժիշկը նույն բժի՞շկը չի, որ մեկը տեսնում ա, որ պետք ա կարգ տա, մյուսը՝ չէ։ Էդ ո՞նց ա լինում, որ ռազմական բժշկի համար ես առողջ եմ, հիվանդությունս էլ կապ չունի պատերազմի հետ, բայց քաղաքացիական բժիշկը տեսնում ու գնահատում ա բոլոր ռիսկերը։ Սա՞ ա արդարությունը»,- նեղսրտում է Արտակը և հայտարարում, որ այս տարիների ընթացքում չի հանձնվել և չի հանձնվելու, շարունակելու է պայքարել իր խախտված իրավունքների վերականգման համար։
Հատկանշական է, որ պետությունն այսօր հրաժարվում է Արտակ Հաթամյանին փաստաբան տրամադրել։ Փաստաբանական պալատի Հանրային պաշտպանի գրասենյակը Հաթամյանին ի պատասխան նշել է, որ անիմաստ է քայլեր ձեռնարկել և կրկին դատարան դիմել, քանի որ գործը դատարան մտնելու որևէ շանս չունի։
Արտակը դիմել է նաև ՀՀ ՊՆ Մարդու իրավունքների և բարեվարքության կենտրոնի պետ Ալիկ Ավետիսյանին։ Վերջինս պարբերաբար խոստացել է հանդիպել և խնդրին լուծում տալ, սակայն առ այսօր հանդիպումը չի կայացել․
«Իրենք վախենում են, որ նախադեպ կստեղծեմ ու էլի շատ մարդիկ նույն խնդրով կդիմեն իրենց»,- կարծիք հայտնեց Հաթամյանը։
Նախորդ նյութըԱրսեն Բաբայանին ձերբակալելու քննիչի որոշումը բողոքարկվել է
Հաջորդ նյութը«Ես դեմ եմ և ամեն ինչ կանեմ, որ վաղաժամկետի ինստիտուտը չտարածվի իր վրա, քանի դեռ ՀՀ-ում Արդարադատություն չկա».Անահիտ Բախշյան
Բարեգործական հիմնադրամ` ի հիշատակ զոհված որդու
Ո՞վ է պատասխան տալու դատապարտյալների առողջությունը քայքայելու համար, հիվանդ դատապարտյալը կրկին հացադուլի մեջ է
«Ամեն օր մեր վերքերը բացվում են». զոհված բժշկի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.